Hypochrysa elegans

Hypochrysa elegans intsektu neuropteroaren espezie da. Europa osoan aurkitzen da, Anatolia eta Iraneraino iristen da. Euskal Herrian ere aurkitzen da.

 Taxonomia 
Carlos Germán Burmeister prusiar zoologoak deskribatu zuen 1839. urtean eta Chrysopa elegans izena eman zion.

 Deskribapena 
1 cm inguruko luzera duen intsektu luzea da. Kolorez berde-horixka da eta marra ilun ez jarraiek bereizten dituzte segmentuak. Antenak oso luzeak dira.

Lau hegal ditu, toraxetik atera eta gorputza baino haratago iristen zaizkionak. Hegalak gardenak dira baina zain markatuak dituzte. Zeharkako zainak ere badituztenez sare itxurako egitura hartzen dute.

 Habitata 
Konifero basoetan (izeidiak) edo baso hostozabaletan (Fagus, Quercus, Crataegus) aurkitzen da. Mendialde hezeetan bizi da.

 Biologia 
Ez da oso ongi ezagutzen intsektu honen bizi-zikloa, ezta jokaera ere.

Beldarra berdea da eta baraila garatuak ditu.

 Iruditegia 

 Erreferentziak 

 Kanpo estekak 

Kategoria:Euskal Herriko intsektuak
Kategoria:Neuroptera